<classify> Kauli hiyo imetolewa na Katibu Msaidizi wa chama hicho, Eutist Mwakanjuki alipozungumza na mwandishi wa habari hizi mara baada ya kumalizika kikao cha pamoja kati ya viongozi wa ZAVA na klabu za Zanzibar kilichofanyika shule ya Darajani mjini hapa.Alisema kuwa sababu kubwa ambayo imewafanya watoe tamko hilo ni kutokana na uongozi wa mchezo huo Tanzania Bara TAVA kukiuka makubaliano baina yao.Alisema kuwa itakumbukwa kuwa mnamo Aprili mwaka huu ilikuwa ligi hiyo ifanyike Tanzania Bara, ambapo iliahirishwa kwa sababu wanazozijua wenyewe bila ya kuwataarifu ZAVA, kitendo ambacho kinaonesha kuwa ni dharau kwa upande wao.Alisema kuwa baada ya kujitokeza hayo ZAVA iliandika barua kwa Baraza la Taifa la Michezo Zanzibar BTMZ na kutoa masharti ambayo mpaka yakamilike ndipo watakapokuwa tayari kushiriki kwenye mashindano hayo.Hata hivyo alisema kuwa licha ya kuandika barua hiyo viongozi hao wameshindwa kuwaita na badala yake juzi walipokea taarifa kutoka kwa Mwenyekiti wa ZAVA Seleman Salim kuwa amepewa taarifa na Mwenyekiti wa TAVA, Augustino Agapa kuwa mashindano hayo yatafanyika mwezi huo.Sisi kwa sasa hatutaweza kushiriki mpaka tukae na TAVA tukubaliane kwa maandishi kama wapo tayari kushirikiana nao katika mashindano hayo au la, vyenginevyo hatutashiriki na kila mmoja atakuwa kivyake, alisema.Naye Makamu Mwenyekiti wa Tava, Muharami Mchume alisema jana kuwa mashindano hayo yako kama kawaida na yatafanyika kwenye shule ya Filbert Bayi Kibaha kuanzia Agosti 4 hadi 8 siku ya kilele cha Siku Kuu ya Wakulima.Mchume alisema kuwa walishakubaliana kufanyika kwa mashindano hayo, na anashangaa tamko hilo la kiongozi huyo wa Zava.  <topic>: MICHEZO 